open-index/open-wikipedia-markdown huggingface dataset:
Rick Rubin

**Frederick Jay «Rick» Rubin** (født 10. mars 1963 i Long Island i New York) er en amerikansk grammy-belønnet plateprodusent og tidligere visedirektør i Columbia Records. Han har sammen med Russell Simmons, etablert plateselskapene Def Jam Records og American Recordings. 

Rubin har produsert musikk for artister og musikkgrupper som, Red Hot Chili Peppers, Beastie Boys, Johnny Cash, Slayer, Jay-Z, Danzig, Dixie Chicks, Tom Petty and the Heartbreakers, Black Sabbath, Slipknot,  Metallica, AC/DC, Aerosmith, Weezer, Linkin Park, The Cult, Neil Diamond, Adele, Joe Strummer, Mick Jagger, System of a Down, The Mars Volta, Rage Against the Machine, Melanie C, Audioslave, Sheryl Crow, ZZ Top, Lana Del Rey, Lady Gaga, Shakira, Ed Sheeran, Damien Rice, Kanye West og Eminem. I 2007, ble han av MTV kåret til «den viktigste musikkprodusenten de siste 20 årene», og ble av TIME Magazine kåringet som en av «verdens 100 mest innflytelsesrike personer».

## Referanser


## Eksterne lenker
* 
* 
* 
* 
* Originally from ''Mix Magazine''
Carl Heinrich von Wedel

**Carl Heinrich von Wedel** (født 12. juli 1712 i Göritz i Preussen, død 2. april 1782 samme sted) var en prøyssisk generalløytnant og krigsminister.

## Liv og virke
### Bakgrunn
Carl Heinrich von Wedel tilhørte den pommerske uradelsslekten Wedel. Faren Georg Wilhelm var landråd i Uckermark, overrettsdirektør og arveherre på Göritz. 

### Militær karriere
Femten år gammel trådte han inn i hæren og ble i 1735 befordret til sekondløytnant. Kort etter at han ble kronet gjorde Fredrik den store ham i 1740 til kaptein og kompanisjef.

Wedel deltok i både den første schlesiske krig og den andre schlesiske krig og ble 1743 befordret til major.

I 1747 ble Wedel gift med Friederike Auguste von Broecker. Ekteparet fikk fire døtre og en sønn.

Han ble befordret til oberstløytnant i 1751 og mottok året etter Pour le Mérite. Kongen forfremmet ham til oberst i 1755. I 1756 førte han sitt regiment i syvårskrigen og deltok i trefninger ved Praha 6. mai 1757. Han ble utnevnt til regimentkommandør seks dager senere. Under slaget ved Leuthen spilte regimentet hans en nøkkelrolle og utmerket seg i en slik grad at fjorten personer tilhørende regimentet fikk Pour le Mérite.

I januar 1758 overtok Wedel infanteriregiment nr. 29 og tre uker kom han tilbake til sitt gamle regiment. Om våren ble han knyttet til beleiringskorpset ved Olmütz. Han slo tilbake Laudons angrep ved Littau 20. juni og ved Gundersdorf 28. juni. I september fikk han kommandoen over et korps for å befri Uckermark fra svenskene. Ved slutten av året var han beskjeftiget med utskrivning av rekrutter og inndrivelse av penger og hester i Zerbst, Bernburg og Dessau.

Fredrik den store befordret Wedel 22. februar 1759 til generalløytnant og i juli fikk han kommandoen over Dehna-korpset. Etter kongens ordre gikk han til angrep på overlegne russiske styrker i Kay og led nederlag. Under slaget ved Kunersdorf ble han alvorlig såret. Av helseårsaker ble han i 1760 tvunget til en lengre ferie.

### Politisk virke
Etter minister von Kattes død gav kongen ham ansvaret for hærforvaltningen. Den 27. januar 1761 ble Wedel utnevnt til Preussens første krigsminister med ansvar for magasin- og proviantvesen, marsj- og innkvarteringssaker og militærvaisenhus. Han tok avskjed den 4. september 1779.

## Referanser


## Litteratur
* Engelmann, Joachim: *Friedrich der Große und seine Generale*, Friedberg 1988.
Bias Bernhoft

**Tobias Brodtkorb Bernhoft**, kjent som **Bias Bernhoft**, (født 13. oktober 1902 på Mjølfjell, død 24. november 1986 i Oslo) var en norsk sanger og revyforfatter.

Han var egentlig forstmann og debuterte som revysanger i 1926, og avsluttet karrieren med å skrive tekster til Jens Book-Jenssen i 1974. Gjennom århundret var Bernhoft en av de viktigste bakmennene i norsk revy, og skrev for og/eller samarbeidet med Arild Feldborg, Sverre Bævre, svigersønnen Bjørn Sand, Leif Juster, Einar Rose, Lalla Carlsen, Sølvi Wang, Elisabeth Granneman, Kari Diesen, Wenche Myhre, Dizzie Tunes og Dag Frøland. Blant Bernhofts kjente revyviser kan nevnes «Karl Johan og jeg» og «Omatt og omatt».

TV-portrettet *Teksten var av Bias Bernhoft* ble sendt i NRK i 1965. I det private drev han fra 1928 en tobakksforretning på Majorstuen, Oslo. Forretningen drives per 2018 av hans datter, Unni Bernhoft Sand, som også har en fortid innen skuespilleryrket.

## Filmografi (utvalg)
* 1936 – *[[Morderen uten ansikt]]*

## Priser og utmerkelser (utvalg)
* 1973 – Leonardstatuetten

## Referanser


## Eksterne lenker
*
Andre omgang

***Andre omgang*** er en norsk filmkomedie fra 2007. Dette er den tredje filmen Hilde Heier regisserer, etter *[[Suffløsen]]* fra 1998 og *[[Lille frøken Norge]]* fra 2003.

## Handling
En far og hans to sønner forsøker å tilpasse seg livets nedturer da kjærligheten er i ferd med å renne ut i sanden. Farens kone har fått diagnosen Alzheimer, og får plass på et pleiehjem, mens faren på sin side blir medlem i en klubb for single. Den middelaldrende Sverre opplever at sønnen flytter hjemmefra, og tar med seg kona på en swingersklubb for å fylle tomrommet i livet.

Erik finner en annen kvinne og flytter fra kona. Kjærligheten til Skeid Fotball beholder de imidlertid, og de tilbringer hver helg på fotballbanen for å se på at laget taper. De er til tross enige om at uansett hvor ille det går på fotballbanen, er det verre på hjemmebane.

## Skuespillere
* Martin Anda som Gutt
* Espen Reboli Bjerke som Erik
* Aurora Calmeyer som Sofie
* Anne Marit Jacobsen som Karen
* Johannes Joner som Sverre
* Knut Joner som Sønnen
* Miriam S. Langmoen som Nina
* Øyvind Lie Thommesen som Nabo 1
* Ivar Nørve som Nabo 3
* Baard Owe som Far
* Iren Reppen som Marianne
* Marian Saastad Ottesen som Kaja
* Hans Jacob Sand som Nabo 4
* Gerdi Schjelderup som Mor
* Hege Schøyen som Helene
* Assad Siddique som Nabo 2
* Kari Simonsen som Kvinne 1
* Birgitte Victoria Svendsen som Ida
* Fridtjov Såheim som en forsmådd mann
* Bjørn Willberg Andersen som Arle

## Eksterne lenker
* 
* Om ''Andre omgang'' på Filmweb
Eget forlag

**Eget forlag**, oftest i uttrykket «utgitt på eget forlag», er en betegnelse som gjelder bøker der forfatteren enten blir refusert fra å utgi sitt manus på et etablert forlag, og derfor velger å stå for og betale utgivelsen selv, eller der forfatteren velger å avstå fra den eksterne redaksjonelle veiledning og markedsføringsbistand som et forlag representerer, og tar alle oppgaver og all eventuell fortjeneste selv. Uttrykket «Anna forlag» (nynorsk for «annet forlag») har også vært brukt &ndash; i tillegg til en mengde forlagsnavn som brukes en eller flere ganger ved private utgivelser.

Bruken av uttrykket «eget forlag» har avtatt. De fleste som i dag utgir på eget forlag, skaper et forlagsnavn for sin virksomhet. Eksempler på slike forlag i Norge er jusprofessor Arvid Frihagens *Forlaget A. Frihagen*, journalist og barnebokforfatter Egil Hyldmos *Ego forlag*, forfatter Roald Wold Karlsens *E.G.T. forlag* og litteraturprofessor Willy Dahls *Anna forlag*. 

Etter 2000 har utgivelser på eget forlag avtatt, og er langt på vei erstattet av  «*desktop publishing*-forlag» som f.eks. Norske Bøker og Kolofon forlag, som utgir bøker for forfatterens regning, og bistår med enkelte markedsføringsoppgaver. 

## Eksterne lenker
* Forlag:  «utgi noe på eget forlag».
Wedel (adelsslekt)

**Wedel** er en nordtysk uradelsslekt fra Pommern, men med røtter i Holsten (vest for Hamburg), som har forgreninger til Danmark og Norge. Gustav Wilhelm von Wedel (1641–1717) trådte i dansk tjeneste og ble i 1681 utnevnt til kommanderende general i Norge. Gjennom kjøpet av grevskapet Jarlsberg ble familien i Norge kjent som Wedel-Jarlsberg.

## Referanser
Trainz

**Trainz**, også kalt **Trainz Railroad Simulator** eller (i Storbritannia) **Trainz Railway Simulator**, er et 3D PC-spill og togsimulator, som er laget av det australske selskapet Auran. Spillet har ingen aldersgrense og fikk rangeringen 7.6 hos spillsiden Gamespot., og 6.8 hos IGN.
For å kjøre tog, må man ha et landskap å kjøre på. Dette kan man bygge selv. Man kan velge mellom flere forskjellige land, og om man skal ha metriske eller imperiale måleenheter. Man kan velge å bygge i en spesifikk skala. Man kan lage landskapet så stort man vil. Man kan legge på mange forskjellige jernbaneskinner, signaler, kjøreledninger, veier, bygninger, trær, og ellers alt man trenger for å lage et landskap. Når man har et landskap, kan man begynne å kjøre tog. Man kan velge mellom en masse forskjellige lokomotiver og vogner, til og med Maglev, trikker, båter og busser. Man kan kjøre DCC, altså med fjernkontroll, eller CAB, som er å bruke de ekte kjørekontrollene inne i loket. Man kan sette på et tog og *off we go*, eller lage mer avanserte oppdrag, med andre tog som kjører etter eget skjema, såkalte Al-drivers. Man kan styre været, tiden, og alt man ønsker seg. Funksjonene er utrolig mange, og det er lett å lære seg.

## Versjoner

*Trainz
*Trainz Railroad Simulator 2004
*Trainz Railroad Simulator 2006
*Trainz Railroad Simulator 2008
*Trainz Simulator 2009 – World Builder Edition
*Trainz Simulator 2010 – Engineer's Edition.

De sistnevnte ovenfor har ekstra mye tilbehør på hvert sitt tema, og kan slås sammen for å få en større samling.

## Referanser


## Eksterne lenker
* Offisiell Trainz Railroad Simulator 2006-side.
DS «Theodore William»

**DS «Theodore William»**, levert i 1908 som «Oratios Couppas» til Hellas, men senere solgt til Norge og omdøpt, var et lasteskip som ble skutt i senk av den tyske ubåten , i Nordsjøen, posisjon 60,45 N, 0,1 Ø, den 22. april 1917 på vei fra Narvik til Middlesbrough i England lastet med jernmalm.

Mannskapet gikk i livbåtene og nådde henholdsvis Shetland og Norge. Alle overlevde.

## Referanser
EMD SD40-2

**EMD SD40-2** er en amerikansk lokomotivtype.

Typen utvikler 3&nbsp;000 hestekrefter (2&nbsp;240 kW) og er et diesel-elektrisk lokomotiv på 6 aksler bygget av General Motors Electro-Motive Division (EMD) mellom januar 1972 og februar 1986. Totalt ble det bygget 3&nbsp;957 eksemplarer og de fleste store amerikanske jernbaneselskap har brukt typen. Egentlig er SD40-2-modellen en oppgradert EMD SD40. Forskjellene er bl.a. oppgradert elektriske systemer, og mange mindre endringer. SD40-2 er en av de mest suksessfulle lokomotivtypene i USA. Jernbaneselskapene Union Pacific og Canadian Pacific eier noen av de største flåtene av typen.

## Referanser
EMD GP38-2

**EMD GP38-2** er et amerikansk lokomotiv.

GP38-2 er et 4-akslet 2000hk diesel-elektrisk lokomotiv, en såkalt road switcher. Det betyr at loket brukes som skiftelok ute på hovedlinjen. Lokomotivtypen er bygget av General Motors Electro-Motive Division (EMD) Typen er en oppgradering av den tidligere EMD GP38. 

## Referanser
Type 96 (stridsvogn)

**Type 96** er en kinesisk stridsvogn med 125 mm kanon. Den er basert på Type 85-III. Over 1&nbsp;500 Type 96 er i tjeneste i Kina.

## Historie og utvikling

Etter bruddet mellom Kina og Sovjetunionen på 1960-tallet innså Kina at deres egne stridsvogner, basert på T-54/T-55-serien, var utklasset av Sovjetunionens T-62, T-64 og T-72. Kinesiske myndigheter satte i gang utviklingsprogrammer for å ta igjen forspranget. Type 69 var den første stridsvognen som kom ut av dette, men den nye modellen ble først og fremst en eksportsuksess, og ble ikke brukt av Folkets frigjøringshær.

Et antall forskjellige stridsvognfamilier ble utviklet i årene som fulgte. Den andre generasjonen av disse startet med Type 80, og ble gjennom flere trinn raffinert fram til Type 96. Den direkte forgjengeren var prototypen T-85 III, som hadde en dieselmotor på 1&nbsp;000 hk og reaktivt panser.

En mer avansert modell, fra tredje generasjon av kinesiske stridsvogner og kalt Type 99, er også i tjeneste parallelt med Type 96.

## Eksterne lenker
* 
*  Type 96 Main Battle Tank – Chinese Defence Today
Type 96

**Type 96** kan vise til:

* Type 96 (stridsvogn) – kinesisk stridsvogn
* Type 96 LMG – japansk 6,5 mm maskingevær
* Type 96 (PPK) – japansk pansret personellkjøretøy 
* Type 96 (luftvern) – japansk 25 mm luftvernkanon 
* Type 96 (haubitser) – japansk 15 cm haubitser
Tony Scaglione

**Tony Scaglione** (født	23. juli 1967) er en amerikansk musiker.

Scaglione var en av tre som stiftet thrash metal-bandet Whiplash i 1984. Scaglione forlot Whiplash i 1986 og tok Dave Lombardos plass som trommeslager i thrash metal-bandet Slayer. Han tok så del i Reign in Blood-turneen med bandet i Nord-Amerika. Ett år senere returnerte Dave Lombardo til Slayer etter å ha blitt overtalt av Slayers produsent Rick Rubin. Scaglione returnerte så til Whiplash som han var medlem av fram til bandet ble løst opp i 1998.

## Referanser


## Eksterne lenker
*
På sporet

**På sporet** eller **På Sporet** kan vise til:
*''På sporet'' (film), en amerikansk westernfilm fra 1956
**På Sporet*, medlemsbladet til Norsk Jernbaneklubb
Børre Dalhaug

**Børre Dalhaug** (født 29. april 1974 i Ålesund) er en norsk musiker og arrangør.

Børre Dalhaug har jobbet som musiker siden 1995 og holdt ca. 800 konserter med utøvere som The Real Thing, Staffan William-Olsson Sextet, Nora Brockstedt, Oslo Groove Company, Bohuslän Big Band m.fl. Han har turnert i Pakistan, India, Russland, Frankrike, Tyskland, Finland, Sverige og Danmark og spilt på en rekke plater.

Dalhaug har gitt ut en spellemannsnominert storbandplate med navn *BigBandBlast!*. Denne platen fikk gode kritikker i pressen.

Ved siden av å spille trommer jobber Dalhaug som komponist og arrangør i tillegg til undervisning (han er utdannet musikkpedagog ved Norges musikkhøgskole). Dalhaug er også utdannet dataingeniør ved Høgskolen i Oslo.

## Referanser
Gerhard Aspheim

**Gerhard Aspheim** (født 27. september 1930, død 21. november 2009) var en norsk jazzmusiker (trombone), kjent fra Oslos jazzmiljø og en av landets fremste pådrivere for Dixieland-musikken.  

Etter  studietur til Paris i 1949 etablerte han Stabekk-bandet Dixie Serenaders (1949-52) og Big Chief Jazzband (1951-78). Orkestret etablerte *Big Chief Jazzklubb* i 1953 med seg selv som husband. Det ble etterhvert til Metropol Jazz Club og varte til 1965.  I 1981 etablerte han orkesteret Aspheim Oldtimers
som ga ut flere plater og turnerte i Norge og Tyskland.  Aspheim drev også eget pianoverksted.
__NOTOC__
## Utmerkelser
* Oslo Jazzfestivals hederspris 2004

## Aspheim Oldtimers
* Stein Thue, vokal og saksofon/klarinett
* Ivar Andresen, piano
* Jan Brodin, banjo
* Øyvind Kvarvåg, trompet
* Dan Erik Strømme, trommer 
* Kristian Ystehede, bass

## Utgivelser
* *Oldtimers* (1988),
* *Waiting for the day* (1994),
* *18 Jazz Greens med Aspheim Oldtimers* (1997),
* *Glemmer du* (2000),
* *Passport to the Paradise* (2003) og
* *Aspheim Oldtimers* (2004).

## Referanser


## Eksterne lenker
*
Otto Hersing

**Otto Hersing** (født 30. november 1885, død 5. juli 1960) var en tysk marineoffiser som var ubåtkommandør på den suksessrike tyske ubåten  under den første verdenskrig.

Han var den første ubåtkommandør som senket et fiendtlig skip med et torpedoskudd. Det skjedde 5. september 1914 da han patruljerte kysten øst for Skottland. Der traff han den lette krysseren HMS «Pathfinder», som på grunn av lite kull bare holdt fem knops fart. Torpedoen traff «Pathfinder» bak på et upansret sted like ved et ammunisjonslager, som eksploderte, så skipet sank på få minutter. 259 personer omkom, bare 11 ble reddet.

Han ble for sin innsats tildelt Pour le Merite og Jernkorset i begge klasser.

Etter krigen senket han «U&nbsp;21» da den skulle føres til England som krigsbytte. I mellomkrigstiden fratrådte han sin aktive tjeneste for den tyske marine, men fortsatte som forbindelsesoffiser for marinen.

## Referanser
Juliano Belletti

**Juliano Haus Belletti** (født 20. juni 1976) er en brasiliansk fotballspiller. Han spilte senest for Ceará, men ble tvunget til å legge opp på grunn av en skade. Han har tidligere spilt for blant annet Chelsea FC, FC Barcelona, Villarreal CF og Fluminense

Han har spilt på , men er blitt stående litt i skyggen av Cafu.

Belletti scoret vinnermålet for Barcelona som innbytter i Mesterligafinalen mot Arsenal i 2006.

## Referanser


## Eksterne lenker
* 
*
FPGA

**FPGA** står for **Field-programmable gate array**, som er en halvlederkomponent som inneholder programmerbar logikk.  Dette gir mer fleksibilitet enn spesiallagede komponenter, men kan ikke konkurrere med disse på pris eller ytelse.

En FPGA programmeres gjerne med et beskrivende språk som Verilog eller VHDL.  Programmeringen holder som regel selv om strømmen til kretsen brytes, men det finnes SRAM-basert teknologi hvor programmeringen må gjentas hver gang strømmen kommer tilbake.
«U 21»

**«U 21»** var en undervannsbåt i den tyske marine. Under kaptein Otto Hersing startet den patrulje 8. august 1914. Oppdraget var å skulle senke britiske krigsskip på vei til Frankrike.

Grunnet dårlig vær traff «U 21» tilfeldigvis på HMS «Pathfinder» utenfor kysten av Skottland, og senket denne med en eneste torpedo, noe som gjorde den til den andre ubåt i historien som senket et skip, og den første til å unnslippe.

«U 21» ble senere satt til patrulje i Middelhavet, og senere tilbake til Nordsjøen, hvor den blant andre senket det norske lasteskipet DS «Theodore William».

«U 21» overlevde krigen, og skulle overleveres den britiske marine. Under eskorten fra Kiel til Harwich ga kaptein Hersing ordre om å åpne slusene, og til tross for britenes iherdige forsøk på å forhindre det, sank «U 21» i Nordsjøen etter å ha senket 42 skip i sin karriere.

## Referanser
Bakstekone

**Bakstekone** var en rolle eller et yrke i det gamle norske bondesamfunnet. Hun hørte til de kvinnelige håndverksspesialistene i norske bygdesamfunn og kunne kalles bakstekjerring, bakstejente, bakstedeie eller bakstekulle. Hun ble særlig brukt når det skulle produseres forråd av flatbrød, eller i andre større matlagingsøkter.

I det gamle bondesamfunnet ble flatbrød bakt en eller to ganger i året. Det ble da bakt et forråd, et lager, som ble lagt på stabburet i spesielle kister til formålet; de kunne kalles brødbyrer. Flatbrødbakinga var et stort arbeid. De fleste har bakt selv ved hjelp av gårdens egne folk, byttesarbeid forekom også, det vil si at naboene arbeidet sammen. Noen steder ble det brukt innleid hjelp.

Bakstekjerringa var den som sto for blanding av poteter og mel til riktig konsistens, og for utkjevlingen som skulle være svært nøyaktig. 

Etter at potetene var tatt opp, og brødkornet var ferdig malt, var det tid for lefsebakst. Potetlefser var en vanlig måte å tilberede poteter på, med sikte på oppbevaring på loft og stabbur utover vinter og vår. Potetkjelleren var vanligvis tilpasset lagring av middagspoteter, og overskuddsproduksjonen kunne ikke holde seg uten at den ble behandlet.

## Referanser


## Litteratur
* 
*
Kjellaug Steinslett

**Kjellaug Steinslett** (født 9. juli 1946, i Sjona, død 4. juni 2011) var en norsk helsefagarbeider og forfatter.

Steinslett var født og vokst opp i bygda Sjona utenfor Mo i Rana. Om vinteren bodde hun på sør-østkysten av Spania, og om sommeren på småbruket sitt i Sjona. Hun var utdannet helsefagarbeider og  jobbet på forskjellige sykehus ulike steder i Norge, og jobbet også på et daghjem for psykisk utviklingshemmede. Etter det jobbet hun også som tannlegeassistent i 10 år før hun begynte å skrive underholdninglitteratur.

## Kystfolket
Steinslett har skrevet romanserien *[[Kystfolket]]* som hun debuterte med den 9. juli 1996 på hennes egen 50-årsdag. Tidligere har hun skrevet flere noveller for ukeblader. I tillegg til serien om Kystfolket, har hun skrevet *[[Kystfolkets kokebok]]* med mange tradisjonelle retter fra Helgelandskysten som hører til romanserien. Inspirasjonen har i all hovedsak vært Helgelandskysten og Sjona, men også fra hva hun selv har lest i bøker.

## Eksterne lenker
Presentasjon hos Schibsted forlag
Røyse skole

**Røyse skole** er en barneskole som ligger på Røyse i Hole kommune, Buskerud. Skolebygningen ble innviet 6. november 1959, etter at kommunestyret i 1955 vedtok å slå sammen tidligere Stadum og Hundstad skolekretser til en krets. I dag har skolen ca. 145 elever fordelt på sju klasseterinn.

I 1955 vedtok Hole skolestyre og kommunestyre at Stadum og Hundstad skolekretser skulle slås sammen. Den nye skolen ble innviet 6. november 1959. Skolen ble oppført på tomten til Hole ungdomsforening, rett ved siden av grendehuset Røysehall. Opprinnelig var skolen på ca. 1 800 m² gulvflate,og kostet noe over en million kroner, men den manglet egnede rom for kroppsøving. Ved vedtak i skolestyret i 1978 ble det besluttet å bygge til en egen gymnastikksal. Denne, en ny svømmehall og diverse andre nødvendige utbedringer sto ferdig til den 26. oktober 1982. Nye krav til de ansattes arbeidsmiljø og en del bygningsskader på eksisterende bygg førte til betydelige ombyggings-og reparasjonsarbeider. Totalt kostet arbeidene 6,6 millioner kroner.

Nok en utvidelse kom i 1997, da skolen fikk et tilbygg på to nye klasserom og musikkrom.

I 1998 ble et av klasserommene innredet og tatt i bruk til datarom, og mediateket/biblioteket ble rustet opp. 
Skolen ble kraftig renovert innvendig i 2005. .

Uteområdet ble utvidet i 2007 – 2008. Elevene har adgangskort for å besøke de forskjellige rommene på skolen. De må jobbe i basen hvis de bråker.

## IT i skolen
Røyse skole bruker en del data/IT på skolen til pedagogiske oppgaver, både hos elever og hos lærere. Hjemmesidene til skolen bruker CustomPublish.

## Eksterne lenker
* Røyse skole
* Om mappevurdering – Aftenposten
Kystfolkets kokebok

***Kystfolkets kokebok*** er en norsk kokebok. Boken ble utgitt i tilknytning til den populære romanserien Kystfolket, som ble skrevet av forfatteren Kjellaug Steinslett, og flere av oppskriftene er hentet fra serien. Steinslett skrev også kokeboken. Boken ble utgitt på Bladkompaniet i 1999, og har 111 sider.
Kjevle

**Kjevle** (av norr. *kefli*) er et kjøkkenredskap som brukes til baking. I sin enkleste form er det en massiv sylinder eller valse, enten gjort av treverk, metaller eller et annet egnet materiale. Kjevler av stein, glass og plastmaterialer er i så måte kjent. Størrelsen kan variere, men sylindertykkelsen på et normalt stort kjevle er typisk cirka 8–10 cm og avstanden mellom håndtakene normalt rundt 30 cm.

Moderne kjevler har ofte en gjennomgående aksling i valsen, med håndtak på begge sider. Valsen kan dermed rulles over en deig, slik at den gradvis blir tynnere og mer omfattende i utbredelse. Spesialkjevler har valser som kan avsette dekor i deigen, som riller- (rillekjevle) og rutemønstre (rutekjevle) med mer. Andre bruksområder er å bruke et kjevle til å knuse nøtter og lignende med.

Bakstekjerringa måtte være ekstra flink med kjevlet, som gjerne ble brukt til å lage lefser og flatbrød med i Skandinavia. I dagens automatiserte masseproduksjon av flatbrød er det tradisjonelle trekjevlet byttet ut med store metallvalser, som gjør den samme jobben mye raskere.

## I populærkulturen
I tegneserier og annen graffiti fremstilles kjevler ofte som slagvåpen, der arge menn og koner kanskje truer late ektemenn eller andre med et kjevle. Eksempler på dette finner man blant annet i tegneserien ''Fiinbeck og Fia''.

## Bildegalleri

Fil:Rolling Pins.jpg|Kjevler med dekorvalser.
Fil:Vintage porcelain rolling pin 003.jpg|Kjevle med porselenvalse.
Fil:Rolling pin 2017.jpg|Enkel rullepinne med faste håndtak.
Fil:Rue de Montbrillant 1-04.jpg|Kjevle som slagvåpen (graffiti i Genève)


## Lignende redskaper
En rullepinne eller rundstokk har i form og funksjon mye til felles med et kjevle, og finnes både med og uten håndtak. Lange rundstokker ble brukt sammen med et mangletre, for å glatte ut nyvaskede duker, servietter og håndklær etter vask. Man rullet da det fuktige stoffstykket opp på rundstokken og la stoffrullen ned på manglebordet – fortsatt med rundstokken i. Deretter presset man mangletreet ned mot stoffrullen og dro rullen frem og tilbake over bordet ved å dra mangletreet frem og tilbake slik at rundstokken rullet på samme måte som et bakstekjevle.

## Referanser




## Eksterne lenker
*
Kystfolket

***Kystfolket*** er en underholdningsromanserie av forfatteren Kjellaug Steinslett, og utgitt på Schibstedforlagene i perioden 1996 og fram til idag. I alt rundt 50 bøker er utgitt.

Handlingen i bokserien starter på Helgelandskysten i 1899, i en bygd hvor forskjellen mellom fattig og rik er stor. Husmannsjenta Johanna må ta seg tjeneste på storgården Grønnvika. Her får hun se inn i de rikes verden, og bestemmer seg for å gjøre noe med sitt eget liv.

I tilknytning til serien er også *[[Kystfolkets kokebok]]* blitt utgitt.
Bv206S

**Bv206S** er en pansret beltevogn fra BAE Systems Land Systems Hägglunds, basert på Hägglunds Bv206.  Den har rammestyring, og er pansret mot splinter og utstyrt med dieselmotor fra Steyr.  Den er i tjeneste med Sverige, Tyskland, Frankrike, Spania, Italia og Ukraina.

## Historie og utvikling

Bv206S ble utviklet i samarbeid mellom Alvis plc Hägglunds (nå BAE Systems Land Systems Hägglunds) og den svenske hærens forsyningskommando.  Den var opprinnelig beregnet på bruk i det svenske forsvaret, men har etter hvert blitt approbert av flere andre væpnede styrker.  Samlet har 479 vogner blitt bestilt.

I mars 2004 kom den første ordren fra den svenske hæren på 15 kjøretøyer.  Disse var fordelt på syv pansrede personellkjøretøyer, fem lastevogner og tre ambulanser.  I juni 2006 kom en ordre for 52 kjøretøyer til.  Totalt har Sverige bestilt 93 kjøretøyer.

I oktober 2003 kom en ordre for 112 kjøretøyer fra den italienske hæren.  De skal leveres mellom 2004 og 2007.  Ytterligere 34 ble bestilt i november 2003, noe som gjør totalen til 189 vogner.

I 2002 kom en ordre for 31 kjøretøyer til den tyske hæren, etterfulgt av 75 til i desember 2004 og 81 i september 2005.  Den totale kontrakten for den tyske hæren er nå 200 kjøretøyer.

Bv206S har også blitt brukt i Kosovo av den franske hæren.  De bestilte et antall i september 1999.  Disse er utstyrt med et tårn og en M2 12,7 mm mitraljøse.

## Teknisk
Vognføreren sitter i frontkabinen, hvor det er plass til fire mennesker.  Avhengig av typen vogn ellers er det plass til opptil 8 fullt utrustede soldater i bakvognen.

Motoren er en Steyr M16 rekkesekser på 3,2 liter som yter 130 kW ved 4000 omdreininger i minuttet.  Den er montert i framvognen sammen med en Mercedes-Benz W5A-580 automatisk girkasse med fem gir framover og ett i revers.  Det er drift på alle fire beltene. 

## Referanser
Vagabond

En **vagabond** (fra fransk med basis i latin: *vagari*, som betyr å 'streife omkring') er en evig omreisende/omstreifende person som ikke har noe hjem, men som reiser hvor enn vedkommende finner det for godt. Selv om en vagabond ikke har et fast hjem, regnes ikke vagabonder blant dem som tradisjonelt karakteriseres som hjemløse. En berømt matematisk vagabond er Paul Erdős. Charlie Chaplins mest kjente filmskikkelse er en vagabond.

Vagabondene hadde et system med tegn og signaler til andre vagabonder. De kunne markere husene med visse tegn, så andre vagabonder kunne se hva som kunne oppnås og på hvilke vilkår. Noen steder krevdes det arbeid for et måltid mat, mens andre var mer gavmilde. Tegnene kunne også gi signal om andre ting, for eksempel om olme hunder.

Vagabondene var ofte kledt i uniformsjakker med mengder av medaljer eller skilt, så de klart skilte seg fra hjemløse.
Fylkesvei 579

**Fylkesvei 579** går mellom Hisdal i Samnanger og Hauge i Bjørnafjorden kommune.

Frem til 2019 hadde veien betegnelsen fylkesvei 137 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Ona (andre betydninger)

**Ona** har flere betydninger:
*Ona – ei øy i Sandøy kommune i Møre og Romsdal
*Ona (Øygarden) – ei øy i Øygarden kommune i Hordaland
*Ona (navn) – populært kvinnenavn i Litauen og et maorisk mannsnavn
*Ona (folkeslag) – en etnisk gruppe i urbefolkningen på Ildlandet i Sør-Amerika
*Ona, et annet navn på den russiske elva Birjusa
Nil

**nil** er en japansk rockegruppe, som har vært aktiv siden 2002. Bandet består av Tetsu (vokal, gitar; tidligere kjent fra Malice Mizer), Masaru Kobayashi (bass) og Kazama Hiroyuki (trommer).

## Diskografi
**Album**
*12 INPLOSION (8. mai, 2004)
*THE COVERING INFERNO (25. november, 2004)
*エクスカリバー *[EXCALIBUR]* (6. april, 2005)

**Mini-album/maxi-singler**
*nil from hell (1. september, 2002
*さよならダヴィンチ *[sayonara da vinci]* (1. desember, 2002)
*アガペー *[AGAPE]* (2. november, 2005)
*スケルツオ *[SCHERZO]* (2. november, 2005)
*Thank You *(gave til de som meldte seg inn i *Dread Squad*, nils fanklubb)*

**Singler**
*DOWN to DAWN EP (18. september, 2003)
*Drop (16. mars, 2005)
*One Day (D.S. Mix) (2005)

## Eksterne lenker
*
Richard Dedekind

**Julius Wilhelm Richard Dedekind** (født 6. oktober 1831, død 12. februar 1916) var en tysk matematiker som gjorde viktige oppdagelser i abstrakt algebra, algebraisk tallteori og i forbindelse med grunnlaget for de reelle tallene.

Dedekind ble utnevnt til æresdoktor ved Det Kongelige Fredriks Universitet i forbindelse med feiringen av 100-årsdagen for Niels Henrik Abels fødsel i 1902.

## Referanser


## Eksterne lenker
* Richard Dedekind – MacTutor History of Mathematics archive
Nils Hansteen

**Nils Severin Lynge Hansteen** (født 1855 i Mo i Rana, død 1912 i Kristiania) var en norsk maler, kjent som en av de viktige landskaps- og marinemalerne fra andre halvdel av 1800-tallet.  Han studerte bl.a. under 
Knud Bergslien og Morten Müller (1873–76) og
Peder Cappelen Thurmann (1874–75).  Derpå fulgte flere utenlandsopphold, hos Hans Gude (Karlsruhe, 1876), i München (1877–80), i Italia (1880–81), samt København (1887–92) der han studerte kobberstikk.
Hansteens malerier har vært utstilt i alle landets vesentlige galleri, inkludert Nasjonalgalleriet.  Han tegnet også til julekort.

## Referanser


## Eksterne lenker
* 
* ''krus.com:'' «Nils (Severin Lynge) Hansteen» (biografi) på waybackmachine.org (Besøkt 30. januar 2013)
Nypvang skole

**Nypvang skole** er en barneskole som ligger på Leinstrand, i nærheten av Klett, i Trondheim kommune. Skolen har cirka 225 elever fra Klett- og Ringvål-områdene. 

Etter fullført 7. klasse fortsetter elevene på barne- og ungdomsskolen Spongdal.

## Tidligere kjente elever
*Ola Borten Moe – stortingsrepresentant, Sp

## Referanser
Fylkesvei 121 (Sogn og Fjordane)

**Fylkesvei 121 i Sogn og Fjordane** gikk mellom Vikøyri og Myrkaskog i Vik kommune. Veien var 8,3&nbsp;km lang.

2019 ble veien del av fylkesvei 5601.

## Kommuner og knutepunkter

*Kommunal vei fra Myrkaskog til Bruavoll (0,2&nbsp;km)

## Referanser


## Eksterne lenker
* Vegvesenets vegkart
Åreknuter

**Åreknuter**, varicer, er en vanlig sykdom som innebærer at venene i bena, under huden utvider seg og danner  tykkere årer som slynger seg under huden og eventuelt danner små felt som et nøste av blodårer.

Når vi står rolig uten å forandre tonus (strammingen) i muskulaturen blir det et øket trykk i venene i bena for å få blodet opp til hjertet. Når vi bruker muskulaturen i bena, for eksempel ved gange, vil små «lommer» i blodåreveggen fungere som tilbakeslagsventiler i venene i bena hindre at blodet i venene renner nedover, og sammentrykning av venen mellom ventilene pumper blodet oppover. Denne effekten kan bidra til utvidelse av blodårene i bena om vi står mye i ro.

Åreknutene gir mulighet for at mye blod står i ro og gir fare for at blodet kan koagulere, levre seg, i blodåren. Dette kan være årsak til og resultat av en årebetennelse, tromboflebitt. Dette gir rødhet og kraftig ømhet der blodåra er betent.

Et sår over en åreknute kan gi en kraftig blødning.

De kraftige tegningene av fortykkede blodårer kan pasienten føle som kosmetisk skjemmende og det kan hindre pasienten i livsutfoldelse som bading og sport/treningsaktiviteter der kortbukser er det naturlige antrekket. Åreknuter er svært vanlig, og opptrer hos 20-60% av den voksne befolkning. I en britisk befolkningsstudie fant man en forekomst på 40% hos menn og 32% hos kvinner, men kvinner søker oftere lege slik at tilstanden oppfattes som hyppigere blant kvinner av den grunn.

Hos noen pasienter forårsaker åreknutene smerter.

## Behandling
Tidligere var det brukt injeksjon av steroider for å redusere størrelsen på åreknuter.

Elastiske strømper kan redusere plagene med åreknuter.

Ved årebetennelse med "overfladisk tromboflebitt" kan det være aktuelt å bruke en salve "Hirudoid" som inneholder et blodfortynnende medikament "heparin".

Det vanlige tiltaket nå er operasjon det man fjerner de aktuelle blodårene.
Det går en stor vene, "Vena Saphena Magna", under huden fra foten, like foran den indre ankelknoken,"mediale malleol", oppover like bak kanten av skinnleggen, like bak innsiden av kneet, før den går oppover, fremover mot framsiden av låret. Ved operasjon kan hele denne venen fjernes ved å tre igjennom en wire som det festes en liten "kopp" på enden, som trekkes slik at venen blir liggende i "koppen". Andre årer blir fjernet igjennom små sår som skjæres i huden.

Den store Vena Safena Magna kan også brukes dersom pasienten trenger operasjon på årene i hjertet "bypass-operasjon" eller "shunt-operasjon".

Når pasienten ligger på operasjonsbordet, klapper årene sammen og er vanskelige å se. Derfor opplever pasientene at kirurgen tegner opp åreknutene med tusjpenn på huden før operasjonen, eventuelt dagen før.

Operasjonen er ofte vellykket når det er smerter av åreknutene. Operasjon av hensyn til det kosmetiske er av og til mislykket.

## Referanser
Gilg Tschudi

**Gilg Tschudi**, eller **Aegidius Tschudi** (født 5. februar 1505,  død 28. februar 1572) var en sveitsisk embedsmann og vitenskapsmann. 

Han tilhørte den kjente slekten Tschudi. Ulrich Zwingli hadde vært hans læremester, men han ble selv en glødende forkjemper for den katolske kirke. Han var blant annet ambassadør. 

Han blir husket for sine historiske skrifter, som helt opp i nyere tid regnes som en viktig kilde når det gjelder hendelser i Sveits.

## Referanser
IDE-kabel

**IDE-kabel** ble laget av Compaq i 1986 og bygger på IBMs ATA-standard og en IDE kontroller sitter på harddisken.

*Elektronikken på harddisken inneholder også cache.
*ATA-2 Hastighet 16,6MBps (utgått)
*ATA-3                                   (utgått)
*ATA-4	 Ultra-ATA/33 33MBps (utgått)
*ATA-5 Ultra-ATA/66 66MBps 40/80
*ATA-6 Ultra-ATA/100 100MBps 40/80
*ATA-7 Ultra-ATA/133 133MBps 40/80
Fylkesvei 5603

**Fylkesvei 5603** går mellom Fresvik og Krossveghola i Vik kommune.

Frem til 2019 hadde veien betegnelsen fylkesvei 183 (Sogn og Fjordane).

## Kommuner og knutepunkter

## Eksterne lenker
* Vegvesenets vegkart 
*
Passandridae

**Passandridae** er en familie av biller som hovedsakelig lever i tropene, selv om en art går så langt nord som Canada. I Europa lever ingen av dem ute i naturen, men arten *Aulonosoma tenebrioides* har blitt funnet i havneområder, trolig importert med tropisk tømmer. Såvidt man kjenner til lever disse billene som parasitter på larver og pupper av treborende biller og vepser.

## Utseende
Små til middelsstore (3,5 – 35&nbsp;mm), avlange, glatte, smale, parallellsidige, oftest brunlige biller. De fleste er ganske flate, men noen er omtrent sylindriske. **Hodet** er stort og bredt, minst like bredt som brystskjoldet, med små, runde fasettøyne. Kjevene (mandiblene) er framoverrettede og stikker litt ut foran. Antennene er litt lengre enn hodet og brystskjoldet til sammen, 11-leddete, perlekjedeformede og ganske tykke. **Brystskjoldet** (pronotum) er lengre enn bredt, omtrent firkantet sett ovenfra, med avsatte sidekanter, tydelige bakhjørner og en stor, avlang grop i midten. **Dekkvingene** er avlange, parallellsidige, som oftest med lengdefurer. **Beina** er ganske korte og kraftige, føttene fem-leddete.

## Levevis
Biologien til disse billene er dårlig kjent, men alle artene man vet noe om lever i død ved, gjerne under barken på døde trær, og lever av pupper (av og til også larver) av vedborende insekter. Det er ikke klart om de bør regnes som rovdyr eller parasitter. De angriper særlig biller (trebukker, praktbiller, hettebiller, snutebiller og andre) men også av og til vepser. De aller fleste artene lever i tropene, men fire arter finnes naturlig i Nord-Amerika, og de lever så langt nord som Japan i Asia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamiien Glans- og flatbiller, Cucujoidea
***** Familien **Passandridae**
****** Slekten *[[Ancistria]]* Erichson, 1845 – 33 arter, Afrika og Asia
****** Slekten *[[Aulonosoma]]* Motschulsky, 1858  – 3 arter, Afrika – Ny-Guinea
******* *[[Aulonosoma tenebrioides]]* Motschulsky, 1858  – blir av og til funnet i Europa
****** Slekten *[[Catogenus]]* Westwood, 1830  – 18 arter, Canada – Argentina
****** Slekten *[[Nicolebertia]]* Burckhardt & Slipinski, 1995
****** Slekten *[[Passandra]]* Dalman, 1817 – 31 arter, Sør- og Mellom-Amerika, Afrika, Asia, Oseania
****** Slekten *[[Passandrella]]* Grouvelle, 1916 – 2 arter, Sør- og Mellom-Amerika
****** Slekten *[[Passandrina]]* Reitter, 1878   – 2 arter, Madagaskar
****** Slekten *[[Scalidiopsis]]*  Burckhardt & Slipinski, 1991 – 1 art, Brasil
****** Slekten *[[Taphroscelidia]]* Crotch, 1873 – 14 arter, USA – Argentina

## Kilder
* Thomas, M. 1999. A preliminary checklist of the flat bark beetles of the world (family Passandridae). http://www.fsca-dpi.org/Coleoptera/Mike/chklist4.htm
* Passandridae på *Tree of life* (med bilde): http://www.tolweb.org/Passandridae/9152

## Eksterne lenker
*
An Spidéal

**An Spidéal** (engelsk *Spiddal*) er en landsby vest for Galway by i grevskapet Galway i Irland. Den ligger om lag 18 kilometer vest for Galway ved R336-veien på nordsiden av Galwaybukten, der hvor bukten er smalest. Den er på østsiden av fylkets gaeltacht (irsktalende område) og regionen Connemara. Ifølge folketellingen for 2016 består befolkningen av 237 innbyggere, og 35,3 % av dem snakker irsk på daglig basis utenfor utdanningssystemet.

Ettersom byen ligger i den irsktalende del av Irland, kommer det hver sommer studenter til byen for å lære språket i et miljø hvor det praktiseres daglig. Det er et senter for turisme med strand, havn og strandfiske. Landsbyen er en del av det verdslige sogn Moycullen. Kirken i landsbyen, *St Eanna's Church*, som ble bygd i 1904, er kjent for sin spesielle arkitektur.

## Navn
Det irske og offisielle navnet på landsbyen, *An Spidéal*, kommer fra ordet *ospidéal*, i sin tur avledet fra det engelske ordet «hospital».

En rekke sykehusanlegg var basert i området, blant annet et hungersykehus som lå i landsbyen under den store hungersnøden på midten av 1840-tallet. Mens «Spiddal» er den vanlige engelske varianten av navnet, brukes «Spiddle» noen ganger.

## Historie

An Spidéal, som store deler av det vestlige Irland, led sterkt under den store hungersnøden, med mange mennesker som ble kastet ut av sine hjem og mange mennesker sultet. Appeller ble framsatt av sogneprest John O'Grady og av A.W. Blake, noe som resulterte noen lokale menn ble ansatt til utbedringene av havnen i An Spidéal.

Fra 1848 var de konservative evangeliske og protestantiske irske kirkemisjonene (*Irish Church Missions*, ICM) aktive, og etablerte barnehjem for foreldreløse, Connemara Orphans Nursery (*Spiddal Orphanage/Nead Le Farrige*) på begynnelsen av 1850-tallet, hjemmet kunne huse opptil 90 gutter og jenter, og ble tilknyttet det protestantisk drevne Smyly Homes (og ble til og med referert til som The Bird's Nest («Fugleredet»), navnet på hjemmet i Dublin). I ettertid har det blitt beskrevet som en uverdig religiøs kamp om sjelene til fattige og foreldreløse barn av stridende parter som var selv overbevist om at de tilhørte den eneste sanne tro. Etter at det ble lagt ned som barnehjem, ble det en ungdomsskole for jenter drevet av de katolske Sisters of Mercy («Nådens søstre»).

## Kultur og sport
Hver sommer kommer grupper av irske tenåringer på besøk til An Spidéal for tre ukers irsk språkkurs. Amerikanske studenter besøker høstsemesteret hvert år for å studere irskspråklig litteratur og kultur.

Coláiste Chonnacht og Coláiste Lurgan er to lokale irske språkskoler.

Musikkgruppen The Waterboys spilte inn deler av deres album *Fisherman's Blues* (1988) i An Spidéal. De spilte også inn en sang kalt «Spring Comes to Spiddal» på albumet *Room to Roam* (1990). Den irskspråklige TV-serien *Ros na Rún* er filmet der, og sendes på TG4.

Den lokale Gaelic Athletic Association-klubben er Cumann Lúthchleas Gael An Spidéal, med gælisk fotball og hurling som de mest populære sportene. Det er også en seileklubb i bygda.

## Se også
* Gweedore

## Referanser


## Eksterne lenker
* 
* 
* Anspideal.net
Croylandkrøniken

**Croylandkrøniken** (stundom stavet *Crowlandkrøniken*), også omtalt som *Historia Monasterii Croylandensis*, er en viktig, men ikke alltid pålitelig kilde for engelsk middelalderhistorie, spesielt for slutten av 1400-tallet. Manusskriftet ble nedskrevet på benediktinerklosteret Croyland Abbey i Lincolnshire, England, fra og til fra år 655 og til år 1486. 

Den første forfatteren var forstått som «Ingulph» eller «Ingulf» (latin: *Ingulphus*) av Croyland, abbed ved klosteret, som døde den 16. november 1109. Teksten har siden blitt påvist for å være en forfalskning, skrevet lenge etter Ingulf, antagelig en gang på 1200- eller 1300-tallet. Verkets forfatter tilskrives isteden til en «Pseudo-Ingulf». De delene av verket som er skrevet etter denne ukjente forfatteren som angår tiden på 1400-tallet, er betraktet som en verdifull kilde for forståelsen av rosekrigene og kongedømmene til Henrik VI, Edvard IV og Rikard III av England. De delene som er tilskrevet «Pseudo-Ingulf» er derimot ikke verdifulle, selv om muligens hadde tilgang til ekte tradisjoner eller dokumenter ved Croyland, men «han misforsto eller rotet til disse hinsides enhver mulig gjenkjennelse.»

I henhold til Alison Weir er krøniken datert før 1117 er «falsk» mens tre anonymt skrevne «fortsettelser» som strekker seg over periodene fra 1144-1469, 1459-1468 og1485-1486 er ekte. Den delen som dekker årene 1459–1486 ble skrevet i april 1486, det vil si etter at Henrik Tudor ble Henrik VII av England, av en som hadde tilgang til informasjon fra Rikard IIIs hoff. Forfatteren er blitt beskrevet som en doktor av kirkeretten (eller kanonisk rett) og et medlem av Edvard IVs råd. Noen historikere mener det kan ha vært John Russell, biskop av Lincoln, som var Richards kansler i størstedelen av dennes regjering (inntil kong Rikard avsatte ham den 24. juli 1485), men som nå ønsket smigre den nye kongen, Henrik. Andre historikere har derimot trukket slutningen at skriftet ble forfattet av en ukjent munk ved Crowland som har redigert en verdslig kilde.

I årenes løp har det vært forvirring mellom den «andre» og «tredje» kontinatorere, og den «fjerde» kontinatorens påstand om ikke å kjenne til hvem den tredje var. Det er faktisk den andre kontinatoren, som dekket perioden 1459-1486, som hevdet å skrive i april 1486, og denne delen ender med ekteskapet mellom Henrik VII av England og Elizabeth av York, og det opprøret som fulgte. Denne datoen knyttes til en bevart kopi av *[[Titulus Regius]]* i teksten og man vet at Russell var i Crowland i april 1486.

## Referanser


## Litteratur
* ''Ingulph's Chronicle of the Abbey of Croyland: With the Continuations by Peter of Blois and Anomymous Writers''. Oversatt av Henry Thomas Riley. London: H. G. Bohn. 1854.
* Ingulphi Abbatis: *Croylandensis historiarum, Liber I*, i: *Rerum Anglicarum Scriptores Post Bedam Praecipui, ex vetustissimis codicibus manuscriptis nunc primum in lucem editi*, G. Bishop, R Nuberie & R. Barker Typographij Regii, London 1596. Digitalisert utgave; Kopi av en oversettelse til engelsk.

## Eksterne lenker
* Croyland Chronicles online
Fylkesvei 181 (Sogn og Fjordane)

**[[Fylkesvei]] 181 i Sogn og Fjordane** gikk mellom Åfedt og Grindedal i Vik kommune.

Traséer: Åfedt – Osen (3,4&nbsp;km), Feios – Grindedalen (4,0&nbsp;km)

2013 ble veien armer av fylkesvei 5602.

## Kommuner og knutepunkter

*Endepunkt Åfedt
* Osen
----Erstattet av riksvei 602 og fylkesvei 182
----
* Feios
*Endepunkt Grindedalen

## Referanser


## Eksterne lenker
* Vegvesenets vegkart
Bøkeby Ballklubb

**Bøkeby Ballklubb** (stiftet 29. august 2002) er en norsk fotballklubb fra Oslo.

## Historikk
Bøkeby startet i 8. divisjon foran 2003-sesongen. Etter to år rykket de opp i 7. divisjon, før de i 2006 rykket videre opp til 6. divisjon. 2007-sesongen endte med 3.-plass 6. divisjon, før de i 2008 rykket opp til 5. divisjon. Der har de spilt siden, og spiller også der i 2011-sesongen.

A-laget i fotball spiller i 2012 i 4. divisjon, etter å ha rykket opp fra 5. divisjon i 2011.

## Divisjonsutvikling

## Tabellen 2011

## Eksterne lenker
*
Herr Ibrahim og Koranens blomster

***Herr Ibrahim og Koranens blomster*** (*Monsieur Ibrahim et les fleurs du Coran*) er en roman av den franske forfatteren Éric-Emmanuel Schmitt, utgitt i 2001. 

Hovedpersonen *Momo* (*Moïse*) vokser opp i en parisisk bydel på 1960-tallet. Han innleder et vennskap med butikkeieren *Ibrahim*, en tyrkisk innvandrer. I 2003 ble det laget en film basert på boka; Omar Sharif spilte rollen som herr Ibrahim.
Bo (våpen)

En **bō** (棒:ぼう) eller *kon*, er en lang stav, vanligvis laget av tre eller bambus, men av og til er den laget av metall eller dekket med metall for å oppnå større styrke; i tillegg blir også en full lengde bo av og til kalt en *rokushakubō* (六尺棒:ろくしゃくぼう). Dette kommer fra de japanske ordene *roku* (六:ろく), som betyr "seks"; *[[shaku]]* (尺:しゃく); en japansk måleenhet som tilsvarer 30,3cm, eller akkurat under en fot; og ordet bō. Derfor referer*rokushakubō* til en stav som er ca. 6 *shaku* (181.8 cm)lang. Andre typer bo kan variere fra tung til lett, fra stive til veldig fleksible, de kan være enkle trepinner hentet i veikanten eller noen helt utrolige kunstgjenstander.

Innen kampsport blir bruken av bo kalt bōjutsu. Den prinsipielle årsaken til bruk av en bo er å øke den styrken og kraften som blir levert gjennom vektarm prinsippet, og for å gi brukeren den lenge rekkevidden som dette våpenet kan gi. Kombinert med relativt små bevegelser hos utøveren, så resulterer dette i raskere, men også kraftigere moment i enden av en bo når den treffer det tiltenkte målet. Dette igjen gjør at at utøveren er i stand til å utføre knusende og sveipende angrep selv med en god avstand til motstanderen. En bo kan også brukes til å "stikke" en motstander over lenge avstand, men kan samtidig brukes til å begrense motstanderen sine bevegelser ved å låse kroppsledd og dermed sikre motstanderen hvis dette skulle være ønskelig.  En bo blir i hovedsak brukt som et selvforsvarsvåpen og kan bruker til både blokkeringer og parrering. Kampsport teknikker, som slag og spark, kan også kombineres med våpenteknikken for å øke potensialet.

Selv om en bo kan bli ansett som et våpen i disse dager, så har det alltid vært ment at dette har blitt utviklet fra ikke-voldelig daglig bruk. En mener at en bo ha blitt brukt i gjøremål som balansering av bøtter eller korger. I typisk bruk ble nok en korg med f.eks varer som korn og fisk hengt på hver ende av boen og så balansert over ryggen eller oven skulder. I fattigere og utviklings land blir nok boen, eller pinne/stokk, brukt i landbruket den dag idag. 

I kampkunst og kampsport stiler som Katori Shinto Ryu, Yamani-ryū eller Kenshin-ryū, er mange eller en del av slagene de samme som blir brukt for yari (spyd) eller naginata (hellebard). Det finnes sannsynligvis egne stokkekamp teknikker på ethvert kontinent, men ordet bo er egentlig ikke noe mer enn det japanske navnet for stokk/pinne.
Escape from Monkey Island

***Escape from Monkey Island*** er et eventyrspill utviklet og utgitt av LucasArts i 2000. Det er det fjerde spillet i *[[Monkey Island]]*-serien.

## Handling
Spillet starter med at Guybrush Threepwood og Elaine Marley returnerer til Mêlée Island fra deres bryllupsreise, som de startet på slutten av *[[The Curse of Monkey Island]]*. Her oppdager de at Elaine offisielt har blitt erklært død, hennes stilling som guvernør har blitt fratatt og at herskapshuset hennes skal rives. Valget for en ny guvernør er i gang og plutselig presenterer en person ved navnet Charles L. Charles selg selv som den ledende kandidaten.

Guybrush møter senere noen av hans gamle «venner», Meathook, Otis og Carla. Sammen utforsker de en sammensvergelse som forsøker å utrydde alle piratene fra Karibien for å gjøre øyene om til turistattraksjoner. LeChuck, Guybrush sin gamle erkefiende, er nok en gang involvert sammen med en ny australsk skurk, kalt Ozzie Mandrill. De søker «Utimate Insult», en hemmelighet holdt blant aper på Monkey Island.
## Referanser

## Eksterne lenker
*